Mès era net ère escura e eth portau dera casa de Fiódor Pávlovich ère solid; un viatge mès li calerie cridar, pr'amor qu'a penes coneishie a Fiódor Pávlovich; se fin finau lo daurie, dempús de trucar fòrça, e se passaue qu'aquiu non auie succedit arren, eth trufaire de Fiódor Pávlovich vierie ath londeman damb eth conde per tota era ciutat, en tot explicar se com tath pic dera mieja net un desconeishut, eth foncionari Perjotin, auie vengut ena sua casa entà desnishar se quauquarrés l'auie aucit.